《次韵春》
宋代·卫宗武

熙阳薰盖壤，丽景日以新。
娅姹花媚昼，嚘嘤鸟鸣晨。
纷华易消歇，非久沦沙尘。
举世竞芳菲，湎若嗜饮醇。
岂知有至味，澹然哜道真。
试问金谷天，何如箪瓢人。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。